《壬午春偕侄孙菊园泛舟盛泽至分防署内访汪竹轩长史舟次因赋七律六首 其二》
清代·安昶

一片湖光绕石堤，落霞掩映野桥西。波翻嫩藻惊鱼跃，风送残花亲马蹄。

宝带有狮人傍立，敌楼无戍鸟空啼。呼童沽酒斟长夜，昂首青云皓月低。

作者简介：字叶琴，号蓉溪，江苏金匮（今无锡）人。诸生。喜临摹古帖，草书尤有名。